**Zădărnicie**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deșert nu-i oare vanitatea care te ridică

pe prefăcute creste de morală,

pentr-un suflet ce-alege să "decadă", la o-adică,

gândind că acea cale-i imorală?

Deșert nu-i sufletul dispus să piară

pentru că-i este "garantată"-o viitoare viață,

sau cel grav convins că mai tot coboară

de n-aduce a crezu-n care sinele-și agață?

Deșert nu este siguranța ce-o tot afișează

omul mai mereu absurd de-ncrezător

într-un decor ce încontinuu-și evidențiază

caracterul nepătruns și-amăgitor?

«Poate că așa-i, admit, "dom'le expert"!»

mi-o tăie, Teba, abrupt, «Dar alta ar fi-ntrebarea:

Ce zici? Oare li s-or adresa-n deșert,

sfincșii, acelor temerari ce le-ntretaie calea?»